Държавен вестник, бр. 98, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  98
може да продава и всяко лице може да закупи 
такъв въздушен превоз в местна валута или 
във всяка свободно конвертируема валута. 
Член 17
Трансфер на приходите
1. Всяка договаряща страна предоставя на 
назначения въздушен превозвач на другата 
договаряща страна разрешение да обменя 
и прехвърля без ограничение до своята 
главна квартира приходите, получени на 
територията на другата договаряща страна 
от своята експлоатация на договорените 
линии, съгласно законите и наредбите за 
контрол върху валутния обмен. Обменът 
и прехвърлянето не подлежат на никакви 
такси, освен на тези, които обичайно се 
удържат от банките за извършването на 
този обмен и прехвърляне.
2. Нищо в тази спогодба не засяга правото 
на договаряща страна да налага данъци върху 
дохода или печалбата съгласно данъчното є 
законодателство.
Член 18
Предоставяне на статистическа информация
1. Въздухоплавателните власти на едната 
договаряща страна предоставят на въздухо-
плавателните власти на другата договаряща 
страна, по тяхна молба, статистическа ин­
формация, необходима за:
а) определяне на обема въздушен тра­
фик, превозван по договорените линии от 
назначения въздушен превозвач на първата 
договаряща страна; и
б) преразглеждане на предлагания капаци­
тет по отношение на договорените въздушни 
линии.
2. Статистическата информация следва 
да включва, доколкото е възможно, данни 
за началните и крайните пунктове на пре­
возвания въздушен трафик.
Член 19
Консултации
1. В дух на близко сътрудничество въздухо-
плавателните власти на двете договарящи 
страни провеждат периодични консултации 
с цел осигуряване на изпълнението и съот­
ветствието с тази спогодба.
2. Въздухоплавателните власти на една­
та договаряща страна могат да поискат 
консултации посредством разговори или 
кореспонденция, които следва да започнат в 
рамките на период от тридесет дни от датата 
на получаване на искането, освен ако двете 
въздухоплавателни власти се договорят за 
удължаване на този срок.
Член 20
Уреждане на спорове
1. Ако възникне спор между договарящите 
страни относно тълкуването или прилагането 
на тази спогодба, договарящите страни се 
опитват да го уредят на първо място чрез 
преговори.
2. Ако договарящите страни не постигнат 
уреждане на спора чрез преговори, той може 
да бъде отнесен до лице или орган, определен 
по споразумение между двете страни, или по 
молба на едната договаряща страна спорът 
се предава за уреждане на арбитражен съд 
от трима арбитри, който съд се съставя по 
следния начин:
а) всяка договаряща страна назначава по 
един арбитър в рамките на тридесет дни от 
датата, на която едната страна е получила 
от другата страна дипломатическа нота, 
изискваща арбитраж на спора; гражданин 
на трета държава, който действа като пред­
седател на арбитражния съд, се назначава 
като третия арбитър по споразумение между 
двамата арбитри в рамките на шестдесет дни 
от назначаването на втория;
б) ако в гореспоменатите срокове не е из­
вършено назначаване, всяка от договарящите 
страни може да поиска от председателя на 
Съвета на Международната организация за 
гражданско въздухоплаване (ИКАO) да на­
прави необходимото назначаване в рамките 
на тридесет дни; ако председателят е с наци­
оналността на една от договарящите страни, 
най-старшият заместник-председател, който 
не е дисквалифициран на това основание, 
следва да извърши назначаването.
3. Освен ако е договорено друго, арбитраж­
ният съд следва да определи границите на 
своята юрисдикция и да установи собствена 
процедура. По нареждане на арбитражния 
съд или по молба на едната от договарящите 
страни се провежда конференция за опре­
деляне на точните въпроси и специфичните 
процедури на арбитража не по-късно от пет­
надесет дни след окончателното съставяне 
на арбитражния съд.
4. Освен ако договарящите страни са се 
договорили друго или има друго определение 
на арбитражния съд, всяка договаряща страна 
връчва меморандум в рамките на четири­
десет и пет дни след пълното съставяне на 
арбитражния съд. Всяка договаряща страна 
представя отговор в рамките на шестдесет 
дни от връчването на меморандума от дру­
гата договаряща страна. Арбитражният съд 
изслушва страните по молба на едната дого­
варяща страна или по своя преценка в срок 
петнадесет дни след изтичане на крайния 
срок за представяне на отговорите.